CELEX: 22012D0154
Language: hu
Date: 2012-09-28 00:00:00
Title: Az EGT Vegyes Bizottság 154/2012 határozata ( 2012. szeptember 28. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

13.12.2012   
            
            
               HU
            
            
               Az Európai Unió Hivatalos Lapja
            
            
               L 341/3
            
         AZ EGT VEGYES BIZOTTSÁG 154/2012 HATÁROZATA
   (2012. szeptember 28.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Belgiumnak az Aujeszky-féle betegségtől mentesnek minősülő tagállamok jegyzékébe való felvétele tekintetében a 2008/185/EK határozat módosításáról szóló, 2011. október 4-i 2011/648/EU bizottsági végrehajtási határozatot (1) be kell építeni az EGT-megállapodásba.
            
         
               (2)
            
            
               A baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló 2009/158/EK tanácsi irányelv II és IV. mellékletének módosításáról szóló, 2011. december 21-i 2011/879/EU bizottsági végrehajtási határozatot (2) be kell építeni az EGT-megállapodásba.
            
         
               (3)
            
            
               A 92/65/EGK tanácsi irányelv E. mellékletének a telepekről, valamint az engedélyezett szervezetekből, intézményekből vagy központokból származó állatokra, spermákra, petesejtekre és embriókra vonatkozó egészségügyi bizonyítványminta tekintetében történő módosításáról szóló, 2012. február 17-i 2012/112/EU bizottsági végrehajtási határozatot (3) be kell építeni az EGT-megállapodásba.
            
         
               (4)
            
            
               E határozat a halaktól és tenyésztett víziállatoktól különböző élő állatokra és állati termékekre, így például petesejtekre, embriókra és spermákra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
            
         
               (5)
            
            
               Ez a határozat az állategészségügyet érintő jogszabályokra vonatkozik. Az EGT-megállapodás I. mellékletének a szektorális kiigazítások részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 4.1. részben a 9. pont (92/65/EGK tanácsi irányelv) és a 8.1. részben a 15. pont (92/65/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32012 D 0112: a Bizottság 2012. február 17-i 2012/112/EU végrehajtási határozata (HL L 50., 2012.2.23., 51. o.).”
                        
                     
         
               2.
            
            
               A 4.2. rész 84. pontja (2008/185/EGK bizottsági határozat) a következő francia bekezdéssel egészül ki:
               
                           „—
                        
                        
                           
                              32011 D 0648: a Bizottság 2011. október 4-i 2011/648/EU végrehajtási határozata (HL L 260., 2011.10.5., 19. o.).”
                        
                     
         
               3.
            
            
               A 8.1. rész 3a. pontja (2009/158/EK tanácsi irányelv) és a 4.1. rész 4a. pontja (2009/158/EK tanácsi irányelv) a következő francia bekezdéssel egészül ki:
               
                           „—
                        
                        
                           
                              32011 D 0879: a Bizottság 2011. december 21-i 2011/879/EU végrehajtási határozata (HL L 343., 2011.12.23., 105. o.).”
                        
                     
         2. cikk
   A 2011/648/EU, a 2011/879/EU és a 2012/112/EU határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2012. szeptember 29-én lép hatályba, feltéve, hogy az EGT Vegyes Bizottság az EGT-megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. szeptember 28-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 260., 2011.10.5., 19. o.
   
      (2)  HL L 343., 2011.12.23., 105. o.
   
      (3)  HL L 50., 2012.2.23., 51. o.
   
      (4)  Alkotmányos követelmények fennállását nem jelezték.